তখন আরো কাছ থেকে দেখেছি। দেখেছি প্রথম সংসার ভেঙ্গে যাবার সময় তার মতো নায়কোচিত একজন যুবক কিভাবে টুইন টাওয়ারের মতো ধসে পড়ছেন। প্রায় সার্বক্ষণিক হাসিমাখা মুখ, তারুণ্যদীপ্ত চোখ কিভাবে কেঁদে উঠলো! আমি ভোরের কাগজে সাহিত্য পাতায় একবার তাঁকে নিয়ে তিন লাইনের একটি সাহিত্য সংবাদ লিখেছিলাম- ‘সাংবাদিক, সম্পাদক, রাজনীতিবিদ, নাট্যকার, প্রেমিক, স্বাপ্নিক, সাংসারিক, ব্যবসায়ী, প্রযুক্তিবিদ অর্থাৎ বহুমাত্রিক মোস্তাফা জব্বার কোনোটাতেই অসম্পূর্ণ নন; সব কিছুতেই আংশিক’।